

Veiledende grenseverdier for påslipp til kommunens avløpsnett
Virksomheter som har påslipp av prosessavløpsvann til kommunens avløpsnett, skal alltid avklare påslippet med Vann- og avløpsetaten. Les mer på vår nettside: https://www.oslo.kommune.no/vann-og-avlop/arbeider-pa-vann-og-avlopsnettet/paslipp-av-forurenset-vann-til-avlopsnettet-fra-permanent-virksomhet/.

Ved midlertidig påslipp av vann fra bygg- og anleggsarbeid må dere sende inn et eget skjema for midlertidig påslipp: Påslipp av anleggsvann/Boring av energibrønn.

Se også våre generelle betingelser for påslipp til avløpsnettet i ”Sanitærreglementet for Oslo”. 
Avfall-/avfallsfraksjoner skal aldri slippes til avløpsnettet.
Tabell 1 Veiledende grenseverdier for de mest aktuelle parameterne.

	Parametere
	Grenseverdier, mg/l
	Kommentar

	Aluminium
	30
	

	Ammonium
	60
	

	Arsen
	1,0
	

	Bly
	0,05
	

	Cyanid
	0,5
	

	Fett
	50
	

	Fluorid
	10
	

	Jern
	5
	

	Kadmium
	0,002
	

	Klorid
	2500
	

	Kobber
	0,2
	

	Kobolt
	0,005
	

	Krom
	0,05
	Seksverdig krom skal så langt det er mulig reduseres til treverdig.

	Kvikksølv
	0,002
	

	Magnesium
	300
	

	Nikkel
	0,05
	

	Nitrifikasjonshemming
	<20 %
	Analysen skal utføres på en prøve som er fortynnet 5 ganger av laboratoriet

	Olje
	50
	Karbonkjedelengde fra C10 – C40. For bedrifter med oljeholdig avløpsvann settes krav til oljeutskiller.

	Organiske miljøgifter
	Begrenses mest
mulig
	Sum PAH16, PCB7, BTEX, DEHP, Sum PFOS og PFOA

	Parametere i miljøtekniske grunnundersøkelser
	
	Gjelder ved påslipp av anleggsvann der vann i byggegrop føres til kommunens avløpsnett. Parametere i tilstandsklasse 3 eller høyere jf. grunnundersøkelser skal måles før påslipp til kommunens avløpsnett.

	pH
	6,0-10
	

	Sink
	0,5
	

	Sulfat, sulfitt
	300
	Tilsvarer summen av SO4+ S2O3+SO3

	Sulfid
	5
	

	Suspendert stoff
	200
	Hvis innholdet er uorganisk stoff, og det er større anleggsarbeider, skal man rense til det nivået som er forventet av tilgjengelig/aktuell renseteknologi. Vi kan stille krav om 50 mg/l.

	Sølv
	0,05
	

	Temperatur
	50 °C
	

	Tinn
	1,0

Grenseverdier for å beregne gebyr for særlig forurenset avløpsvann
Avløpsvann som avviker vesentlig fra vanlig husholdningsavløpsvann regnes som særlig forurenset avløpsvann. 
Gebyret beregnes kun for
· organisk stoff, målt som kjemisk oksygenforbruk (KOF)
· totalt fosfor, tot-P
· totalt nitrogen, tot-N
· suspendert stoff, ss

Tabellen under viser grenseverdiene vi benytter når vi vurderer å beregne gebyr for særlig forurenset avløpsvann. Totale mengder avløpsvann spiller inn i vurderingen. Vi vil fastsette et eventuelt gebyr for særlig forurenset avløpsvann gjennom et enkeltvedtak.
Tabell 2 Grenseverdier for når vi vil vurdere å fastsette gebyr for særlig forurenset avløpsvann.

	Parameter
	Grenseverdi, mg/l
	Kommentar

	Organisk stoff
	600 
	Målt som kjemisk oksygenforbruk, KOF

	Totalt Fosfor
	10
	Målt som tot-P

	Totalt Nitrogen
	60
	Målt som tot-N

	Suspendert stoff
	400
	Målt som ss



Beregning av gebyr for særlig forurenset avløpsvann ble vedtatt av bystyret i 2004. Bystyret ble gitt fullmakt til å gjennomføre ordningen, og delegerte fullmakten videre til Vann- og avløpsetaten.

